สวัสดีค่ะ พอดีคลอดลูกคนที่2บวกกับการทำหมันมาจะ1ปีแล้ว ช่วง9เดือนแรก ปจด.มาปกติ แต่สองเดือนมานี้ยังไม่มา แต่มีเลือดสีน้ำตาลอ่อน ออกมานิดเดียว เบื้อต้นซื้อที่ตรวจครรภ์มาตรวจแต่ผลคือไม่ท้อง มีความเสี่ยงจะท้องนอกมดลูกหรือเป็นอันตรายด้านอื่นมั๊ยคะ
สวัสดีค่ะ การทำหมันเป็นการคุมกำเนิดถาวร โดยการตัดและผูกท่อนำไข่ มีโอกาสตั้งครรภ์ได้ประมาณ 3-4 คนใน 10,000 คน ซึ่งถือว่าน้อยมากโดยการทำหมัน ไม่ได้ส่งผลต่อประจำเดือนหรือการตกไข่หรือระดับฮอร์โมนในเลือด คือเป็นเพียงการตัดท่อนำไข่ ทำให้ไข่กับอสุจิมาผสมกันไม่ได้เท่านั้นการที่ประจำเดือนไม่มา อาจมีสาเหตุอื่นๆเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล โอกาสตั้งครรภ์มีน้อยมากดังกล่าวไป ถ้าไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันให้แน่ชัดที่รพอีกครั้งร่วมกับหาสาเหตุอื่นๆที่อาจทำให้ประจำเดือนไม่มาได้ดังกล่าวไป